A KEiiNO együttest 2018 késő nyarán hozták létre, amikor Tom Hugo és férje, Alex Olsson elkezdték írni a "Spirit in the Sky" című dalt, amelyet az egyenlőségért folytatott történelmi küzdelmek inspirálták. Később csatlakoztak Fred Buljo rapperhez, valamint az Alexandra Rotan, énekeshez. A KEiiNO csoportnevet Buljo szülővárosa, Kautokeino (északi számiul : "Guovdageaidnu") neve ihlette. Az együttes képviselte Norvégiát a 2019-es Eurovíziós Dalfesztiválon Tel-Avivban a "Spirit in the Sky" című dallal, amivel a 6. helyen végeztek 331 ponttal, megnyerve a közönségszavazást.